**דניאל בן עטר** (נולד ב-21 בנובמבר 1965) הוא סגן נשיא תאגידי באינטל העולמית, מנכ"ל משותף של ארגון הייצור העולמי של אינטל ומנכ"ל משותף (יחד עם קרין אייבשיץ-סגל) של אינטל ישראל

ביוגרפיה
--------

דניאל בן עטר נולד ב-1965 לאלי ודליה בן עטר, במושב בית נקופה שבהרי ירושלים, ולו שתי אחיות ואח. למד בבית הספר הרי יהודה בקיבוץ קריית ענבים ולאחר מכן בבית הספר הימי מכמורת.

בשירות הצבאי ובמילואים שירת בחיל הים ובפלוגת הסיור 219 של חיל התותחנים.

בשנים 1987–1990 למד לתואר בוגר בפיזיקה ומתמטיקה באוניברסיטה העברית בירושלים ובשנים 1990–1992 סיים בהצטיינות תואר מוסמך בפיזיקה מטעם האוניברסיטה העברית בירושלים כולל כתיבת תזה בנושא: 
"Nitridation in Thin Oxide Layers".

בשנים 1996–1997 סיים בהצטיינות תואר מתקדם במנהל עסקים מבית הספר למנהל עסקים של האוניברסיטה העברית בירושלים.

ב-1991 היה שותף לתכנונו והקמתו של היישוב נופי פרת, ביחד עם גרעין של סטודנטים מהאוניברסיטה העברית. בשנים 1991–1994 הוא היה יושב ראש מזכירות היישוב בהתנדבות.

בשנים 1993–2000 שימש כמהנדס תהליך ייצור במפעל אינטל בירושלים (Fab 8).

בשנת 2000 נשלח למשימת פיתוח וייצור בפורטלנד, אורגון, ארצות הברית (Fab D1) ובאלבקרקי, ניו מקסיקו, ארצות הברית (Fab 11X).

בשנת 2006, עם חזרתו לישראל, מונה לסמנכ"ל במפעל אינטל בקריית גת (Fab 28),

בשנת 2011 מונה למנכ"ל מפעל הייצור בקרית גת, ובשנת 2015 מונה לסגן נשיא באינטל העולמית. במהלך תפקידו כמנכ"ל הייצור של אינטל ישראל, הוביל את הקמתו של מפעל שבבים נוסף בקרית גת. בשנת 2017 קיבל את מגן שר העבודה, הרווחה והשירותים החברתיים לארגונים מצטיינים בהתנדבות, על הצטיינות בהתנדבות ותרומה משמעותית לקריית גת ולדרום הארץ.

בשנת 2020 קודם לסגן נשיא תאגידי באינטל העולמית ומונה למנכ"ל משותף ארגון הייצור העולמי של אינטל, שכולל 6 אתרים ברחבי העולם: ישראל, אירלנד, גרמניה, אריזונה, אורגון ואוהיו.

כמנכ"ל מפעל הייצור של אינטל בקריית גת (Fab 28), הגה בן עטר והוציא לפועל את פרויקט "אופק דרום", שבמסגרתו גויסו למפעל כ-150 אנשים מהדרום ללא השכלה או ניסיון רלוונטיים ועברו הכשרה ראשונית במפעל, שכללה לימודים בסיסיים בתחומים טכנולוגיים שונים, יישומי מחשב, מתמטיקה, אנגלית ועוד. לאחר מכן עברו המועמדים הכשרה ספציפית, כך שכולם נכנסו כעובדים מהמניין לאינטל, ושולבו בתפקידי אחזקת ציוד טכנולוגי מתקדם. בשנת 2023 נפתחו במפעל שתי כיתות הנדסאים לעובדים שגויסו בפרויקט אופק דרום. על פרויקט אופק דרום הוענק לדניאל בן עטר אות יקיר העיר קריית גת מטעם ראש העירייה אבירם דהרי ושר הכלכלה אלי כהן.

בשנת 2023 מונה בן עטר גם למנכ"ל משותף (יחד עם קרין אייבשיץ-סגל) של אינטל ישראל.

משפחה
-----

דניאל בן עטר נישא בשנת 1991 לרביטל (בת יוסף ושמחה וקס), מורה לאנגלית. לזוג שלושה ילדים, והם מתגוררים במזכרת בתיה.

קישורים חיצוניים
----------------

* דניאל בן עטר, ברשת החברתית פייסבוק
* דניאל בן עטר, ברשת החברתית LinkedIn
* דניאל בן עטר, ברשת החברתית פייסבוק
* מאמרים אודות דניאל בן עטר, באתר אנשים ומחשבים
* מאמרים אודות דניאל בן עטר, באתר כלכליסט
* יהודה קונפורטס, ‏10 ישראלים מונו לתפקידים בכירים באינטל העולמית, באתר "אנשים ומחשבים"
* יהודה קונפורטס, ‏"אנחנו רוצים להביא לקוחות לתוך אינטל לייצר עבורם מוצרים שלהם", באתר "אנשים ומחשבים"
* רפאל קאהאן, מאמינה בנו: אינטל מינתה עשרה ישראלים לתפקידי סגן נשיא בחברה הגלובלית, באתר כלכליסט, 29 בדצמבר 2021

הערות שוליים
------------

1. 1 2  יהודה קונפורטס, ‏אחרי שש שנים: יניב גרטי, מנכ"ל אינטל ישראל, פורש, באתר "אנשים ומחשבים"
2. 1 2  רפאל קאהאן, מנכ"ל אינטל יניב גרטי פורש; קרין אייבשיץ סגל ודניאל בן עטר יחליפו אותו, באתר כלכליסט, 9 בינואר 2023
3. ↑  בוגר העברית מונה לתפקיד בכיר באינטל העולמית, אתר האוניברסיטה העברית בירושלים, 7 ספטמבר, 2020
4. ↑  יהודה קונפורטס, ‏מקסין פסברג תעמוד בראש אינטל ישראל, באתר "אנשים ומחשבים"
5. ↑  אבי בליזובסקי, אינטל תשקיע 10.9 מיליארד דולר במפעל חדש בקרית גת כדי להדביק בחזרה את הפיגור הטכנולוגי, 29 ינואר 2019
6. ↑  אתר למנויים בלבד אבי וקסמן, כחלון: "אינטל תשקיע בישראל עוד 40 מיליארד שקל ותביא אלפי מקומות עבודה", באתר TheMarker‏, 28 בינואר 2019
7. ↑  נחמה אלמוג, ‏אינטל תשקיע 40 מיליארד שקלים במפעל שלה בקריית גת, באתר "אנשים ומחשבים"
8. ↑  פרויקט אופק דרום באינטל קריית גת, באתר עיריית קריית גת
9. ↑  אבי בליזובסקי, דני בן עטר, סגן נשיא בכיר באינטל ומנהל כל מפעלי הייצור שלה: אפקט אינטל השפיע לטובה על קרית גת והדרום, 15 ספטמבר 2022
10. ↑  35 עובדים ראשונים נקלטו באינטל במסגרת תכנית "אופק דרום", באתר עיריית קריית גת
11. ↑  הענקת אות יקיר העיר קריית גת לדניאל בן עטר, באתר עיריית קריית גת
12. ↑  יוסי הטוני, ‏דניאל בן עטר – הישראלי הבכיר ביותר בחטיבת הייצור של אינטל, באתר "אנשים ומחשבים"